Arranca “Estiu a la mar” un nou programa d'activitats esportives i culturals en les platges del municipi
28 de juny 2016

​![](/media/actualidad/PublishingImages/Abril 2011/_______c_estiu a la mar.jpg)  

L'Ajuntament de Sagunt programa “Estiu a la mar, esport i cultura d’esplai”, un nou programa coordinat pels departaments d'Esports, Cultura i Platges que tindrà una gran varietat d'activitats esportives i culturals en les platges del municipi. El programa s'està desenvolupant des del cap de setmana passat i omplirà les platges d'esports i cultura fins al 31 d'agost. Les activitats estan organitzades amb la col·laboració de diferents clubs i entitats esportives i associacions i el programa està format per tres blocs: un destinat a competicions esportives, l'altre a les activitats físiques dirigides i un últim bloc destinat a tallers culturals. Es tracta d'un treball de coordinació interdepartamental, amb l'objectiu de difondre accions esportives i culturals dirigides a tota la població i localitzades en el mar, segons expliquen des de la delegació de Cultura.

Per la seua banda, el regidor delegat de Cultura, José Manuel Tarazona, ha declarat que **“la intenció és acostar les activitats de la Universitat de Proximitat (UP) i de cultura al mar, concretament a les platges del Port de Sagunt i Almardà. A més d'activitats culturals també hi haurà activitats esportives com a ioga i zumba i marxa nòrdica. Hi ha tres blocs, competicions esportives, activitats físiques dirigides i tallers culturals i totes elles són de lliure accés”.** El regidor de Cultura ha conclòs **que “d'aquesta manera hi haurà un estiu actiu tant d'esports com de cultura en les nostres platges”.**

  
Les activitats esportives van començar el cap de setmana passat amb el **Torneig d'Handbol Platja** organitzat per la Federació d'Handbol de la Comunitat Valenciana. I continuarà el dissabte, 2 de juliol, en la Platja de Port de Sagunt amb el **Torneig Popular i Torneig Autonòmic de Lluita Platja**, organitzat pel Club de Lluita Camp de Morvedre. Més informació [lluitamorvedre@yahoo.es](mailto:lluitamorvedre@yahoo.es)  .

  
Com a novetat, enguany es realitzarà la **I Travessia a Nado Platja Port de Sagunt**. L'activitat organitzada pel Club Natación Master Morvedre tindrà lloc el dissabte 16 de juliol en la platja de Port de Sagunt. Més informació [cnmastermorvedre@gmail.com](mailto:cnmastermorvedre@gmail.com)  .   
  
Les activitats continuaran a l'agost, amb la tradicional Volta a Peu al Port de Sagunt. La prova organitzada pel C.D Camp de Morvedre, tindrà lloc el dissabte 13 d'agost en la Platja de Port de Sagunt. Més informació [cdmorvedre@gmail.com](mailto:cdmorvedre@gmail.com) .   
  
A més el 15 d'agost, l'Ajuntament de Sagunt ha organitzat la **tradicional travessia al port i les cucanyes marítimes** en el port pesquer.

  
D'altra banda, durant tot el mes de juliol es desenvoluparan diferents **activitats físiques dirigides** en les platges de Port de Sagunt i Almardà com un Campus de Voley Platja, Gimnàstica a la mar, Ioga, Zumba i un esdeveniment especial de marxa nòrdica a la llum de la lluna

  
Finalment, durant el mes de juliol, també es desenvoluparan diferents tallers culturals. Concretament hi haurà tallers lliures de llana (dijous de 18.30 a 21.00 hores), de pintura (dimarts de 18.30 a 21.00 hores), de patchwork (dimecres de 18.30 a 21.00 hores), d'art per a xiquets i un taller escola d'estiu. Per a obtenir més informació o inscriure's en aquests tallers és necessari manar un correu a [up@aytosagunto.es](mailto:up@aytosagunto.es)  o cridar al 96 265 58 68.  
  
Més informació sobre el programa en el següent enllaç:

[http://www.aytosagunto.es/es-es/ayuntamiento/servicios/CulturaEducacion/Documentos no visibles/cartel\_estiu\_a\_la\_mar\_2016.pdf](/es-es/ayuntamiento/servicios/CulturaEducacion/Documentos no visibles/cartel_estiu_a_la_mar_2016.pdf)

*   [](http://www.facebook.com/sharer.php?u=https://aytosagunto.es/va/actualitat/arranca-estiu-a-la-mar-un-nou-programa-d-activitats-esportives-i-culturals-en-les-platges-del-municipi/ "Facebook")
*   [](http://twitter.com/share?url=https://aytosagunto.es/va/actualitat/arranca-estiu-a-la-mar-un-nou-programa-d-activitats-esportives-i-culturals-en-les-platges-del-municipi/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/arranca-estiu-a-la-mar-un-nou-programa-d-activitats-esportives-i-culturals-en-les-platges-del-municipi/ "Linked In")
*   [](mailto:?body=https://aytosagunto.es/va/actualitat/arranca-estiu-a-la-mar-un-nou-programa-d-activitats-esportives-i-culturals-en-les-platges-del-municipi/)